සැකකරු අත්අඩංගුවට ගැනීමෙන් පසු මුදාහැරීම සම්බන්ධයෙන් අමාත්‍යවරිය දැනගෙන ඇත්තේ ඊට පසු දින පැවැති රැස්වීමකදී බව ද අපරාධ පරීක්ෂණ දෙපාර්තමේන්තුව අධිකරණයට කරුණු වාර්තා කළා.ස්විස් කුමාර් නම් සැකකරු මුදා හැරීම සම්බන්ධ පැමිණිල්ල කයිට්ස් අධිකරණයේ විභාග කිරීමට හැකියාව ඇති බව නීතිපති දෙපාර්තමේන්තුව ඊයේ (22) කයිට්ස් මහේස්ත්‍රාත් අධිකරණයට දැනුම් දී තිබුණා.ස්විස් කුමාර් මුදා හැර ඇත්තේ යාපනය මහේස්ත්‍රාත් අධිකරණ බල සීමාවේ බැවින් කයිට්ස් මහේස්ත්‍රාත් අධිකරණයේ නඩු කටයුතු පවත්වාගෙන යෑමේ හැකියාවක් ඇත්දැයි සොයා බලන ලෙස මහේස්ත්‍රාත් ඒ.එම්.එම්.රියාල් මීට පෙර නීතිපති දෙපාර්තමේන්තුවේ උපදෙස් පතා තිබුණා.